Mag jy nog vuur op grond maak? - Forum Topic
Total Replies: 236 947
Total Views: 82 693 492
Forums / Camping Tips / Mag jy nog vuur op grond maak?
views: 337 607
03 Sep 2018 @ 20:56:13 pm
Met ons onlangse kamp was daar net so hoë braaier waar ons kon vuur maak. Dit het glad nie die "nou kamp ons" atmosfeer gehad nie en ons het dus nooit om dit gesit en kuier nie.
Wat is die gebruik by kamp plekke rondom vuur op die grond maak?
Laat hulle dit toe as jy jou eie fire pit/ boma/ konka het?
Indien ja, wat is prakties om daarvoor te gebruik? Kan jy net yster plaat saam ry of moet dit voete hê? Wat vervoer maklik ?
04 Sep 2018 @ 06:00:41 am
Eerstens is daar oorde wat glad nie konkas toelaat in die oord nie welke die redes mag wees. Een so oord is Bosveld Oase in Brits omgewing.
Dan is daar oorde wat geen onuitgesproke reel daaroor het niemaar dit wel toelaat. Ek dink mens moet maar net vooraf vra.
My konka lyk so
Al hoewel daar klein kooltjies kan afval is die skade na 'n naweek se vuur nie eers sigbaar in die gras nie. Op plaveisel kan ek die konka so laag op die grond hê soos op die foto maar op gras moet ek die ketting waaraan alles hang baie korter maak en die as pan ongeveer 300 - 400mm van die grond af hê anders droog die hitte die gras in elkgeval uit en vrek die gras na die tyd.
Beste is maar hoor of die oord 'n konka toelaat. Andersins kies net 'n plekkie vir hom waar hy nie die skade kan aanrig nie. Soos genoem is die skade twee voudig: 1. Kole wat afval en 2. As vuur te laag is al is dit in 'n pan droog hy die gras so uit dat dit in elkgeval dood gaan.
04 Sep 2018 @ 06:05:22 am
Nou my konka vou op.
Twee van die drie pote kan verwyder word dan gaan die drie pote in hul eie sak.
Die as pan skroef van die mandjie af en lê plat.
Vuur mandjie is basies die enigste groterige gedeelte. Maar met die het ek ook 'n plan. Gaan hom maak dat hy inmekaar opvou dan sal hy binne die as pan lê.
04 Sep 2018 @ 06:13:59 am
Ek weet n oord soos Villa Spa laat net braaivleis met kole toe....geen hout vure, en dan moet kolebak ook n sekere hoogte vanaf grond wees. Sulke reëls het natuurlik ingekom omdat daar kampeerders is wat nie omgee oor netheid van kamp nie en oord se gras verbrand. Ek verstaan 100% as oorde nie dit toelaat nie.....ek sal ook nie n kol op my grasperk by die huis wil dood brand nie - so hoekom iemand anders se grasperk wil brand?
04 Sep 2018 @ 06:30:19 am
Waar wat jy sê Geert. As ek nie my eie gras by die huis sal beskadig nie waarom 'n oord sin beskadig. So mens moet maar net uitvind by die oord tydens jou bespreking.
Dan spaar dit jou om die konka saam te karwei vir niks.
04 Sep 2018 @ 06:52:43 am
Soos hierdie is my onaanvaarbaar.....
Dink net almal doen dit. Volgende ou se setup lyk anders en maak vuur ander plek.....kort voor lank het daai site geen gras oor nie.
En vir hoeveel van ons is dit n groot pluspunt om op mooi groen gras te kan staan....nie eers nodig om grondseil uit te gooi nie!
04 Sep 2018 @ 07:20:53 am
Ten minste gebruik die mense 'n reeds beskadigde plek op die gras perk verder kan ek sê niks oor die foto nie.
Want my grys water teen 'n boom steek 'n ander paar mense dwars in die krop.
04 Sep 2018 @ 07:24:42 am
04 Sep 2018 @ 17:36:28 pm
Solank jy nie gate in die grond grawe om 'n kampvuurput te maak nie, geniet jou vuur.
Ook nie die plek vir die kamper na jou ontsier met gebrande graskolle en as nie.
05 Sep 2018 @ 09:41:13 am
As almal dit met respek en ordentlik doen sien ek nie n probleem nie.......maar ai daardie slegte aartappels!!!!!!!!!
05 Sep 2018 @ 14:05:35 pm
24 Oct 2019 @ 12:03:44 pm
Ek het op die ou einde vir my man 'n Bon Braai , tabletop braaier gekoop wat 'n konka tipe grid het. Die voordeel is dat dit klein opvou en baie draagbaar is. Ons het min plek in ons Skipper Oyster so ons het iets baie kompak nodig gehad.
As ons vuur daarin maak moet dit wel op grond staan anders brand die gras. As daar dus net gras is gebruik ons nie die konka nie want ongelukkig is die bodem nie verstelbaar (soos Leon sin nie).
Vir gewone braai sit ons dit net die Bon Braai op die oord se bestaande braai sodat ons die nodige hoogte kry, maar het die gerief van 'n skoon grid waarop ons dan kan braai.
Die Bon Braai werk baie goed vir ons.
24 Oct 2019 @ 12:25:12 pm
Goose On The Move wrote:
Dis mos die braaier wat mens bo op n tafel kan braai as jy kole gebruik? Gooi water in onderste bak?
24 Oct 2019 @ 14:41:27 pm
Lizelle........Ek dink daardie "watsenaam" braai van jou kan baie baie gevaarlik wees as die wind opsteek, of as die kole uitval. Kry eerder een soos konka wat gate het. Ek dink dit is net veiliger vir mens, dier en natuur.
24 Oct 2019 @ 15:40:51 pm
Ons Suid Afrikaners hou maar van 'n vuur wat lekker brand. Dis tradisie. Enige vuur hetsy met kole of hout bly maar 'n gevaar vir die moontlikheid van 'n weghol brand as die wind opsteek. Geen braaier is 100% veilig nie. Laat elke man maar sy eie braaier en braai metode geniet. Hoeveel vure word aangesteek en hoeveel weghol brande is daar per jaar in SA?
Maak nie saak waar jy vuurmaak nie doen dit net veilig. As die kole nog warm is en jy wil gaan inkruip is dit jou plig om dit 100% dood te gooi of dood te maak. As 'n kampplek nie oor vure toelaat nie hou by hulle reels of gaan kamp elders. Alles kom maar neer dat 'n tjoppie wat op die vuur braai lekkerder is as op gas is 100% waar. Selfs my keelnatmakerjie proe anders naby 'n oop vuur.
24 Oct 2019 @ 18:42:33 pm
Ekt ook al kolle op my gras gebrand, nie met die fisiese vuur nie, maar die hitte wat onder uitstraal, toe pak ek stene onder my "vuurpan" in die aande wat ons wel vure maak, gras nog nooit weer issue gehad nie, vat net stene volgende oggend weg en die gras is ok
24 Oct 2019 @ 21:56:46 pm
Dankie, ek sal bietjie die water en stene probeer, oulike idees.
Ja wat, ek is baie versigtig vir vuur, die konka is redelik klein en ons maak gewoonlik klein vure wat uitbrand teen die tyd wat ons gaan slaap. Dit wat nog brand gooi ek dood met water.
Op daardie noot, wat is die beste manier om die vuur te blus ? Ek is nie mal oor die water metode nie is daar iets anders ?
25 Oct 2019 @ 08:01:23 am
Sand en grond werk ook ;-)
25 Oct 2019 @ 08:49:12 am
Ek gebruik charcoal of gas as ek braai. Dus.............
Ek brand pine hout in die konka vir volgende redes:
Ek wil by vuur sit nie by kole en rook nie.
Daar is min tot geen rook reg om die vuur want die pine brand baie maklik.
Pine brand vinnig tot fyn as.
As die hout uitgebrand het is daar net vir 'n kort rukkie klein stukkies kole wat vinnig tot as verander.
Dis dan nie eers nodig vir dood gooi van die as nie.
Groot sakke pine brand uit tot niks in die onderste pan nie.
Laastens betaal ek somtyds R20-00 vir dieselfde hoeveelheid pine as 5 tot 6 sakke sekelbos. Meeste van die kere gee hulle dit off-cuts verniet weg.
Vir my is dit dus minder moeite en meer ekonomies om pine te brand.
26 Oct 2019 @ 06:28:38 am
Ah, dankie ek sal dit bietjie probeer.
26 Oct 2019 @ 08:46:08 am
By Manyane het hulle vierkantige concrete vuurputte. Ons het dit baie geniet. Soos jy sê mens kuier lekker om so n vuur. En kan lekker sit en braai......
26 Oct 2019 @ 14:08:13 pm
Dis nogal lekker, as oorde dalk voorsieing kan maak vir elke staanplek vir so iets.....
28 Oct 2019 @ 11:28:12 am
@ Leon - Ek het nou gesoek op die web en kan plekke sien wat sagte hout adverteer. Hulle spesifiseer nie of dit pine is nie maar dink jy dit kan werk ? Daar is ook blue gum maar ek weet nie of dit soos die pine sal brand nie?
Anders, waar koop jy jou pine hout ?
28 Oct 2019 @ 11:33:52 am
Het altyd by "The Knotty Pine Shop" op die ou Warmbad pad gekoop maar hulle is nou toe.
Nou kry ek dit by 'n plek in Roslyn wat ou gebruikte Palette af takel en dan weer die heel planke verkoop. Daar is baie afval stukke wat daar uit kom.
Dan met Vanderhoff uit in westelike rigting net na die Coke fabriek is 'n plek wat hout besems maak. Daar is vrek baie off-cuts. Hulle breek ook ou palette vir die hout om die besems te maak.
28 Oct 2019 @ 11:36:53 am
Beide die plekke weet ek waar dit is maar het nie die adres nie. Ons maak maar konka vuur eintlik net in die winter.
Dis wanneer ek daar hout gaan haal. Ek kan verduidelik hoe om daar te kom.
28 Oct 2019 @ 11:47:50 am
Ek het volgende plek op gespoor : Palletts and Crates Rossyln :
GPS – Corner of Ivory street and Amber Street Klerksoord
Unit 2, Ivory road
Ek wag net om te hoor of hulle die off cuts verkoop. Dankie vir jou hulp
28 Oct 2019 @ 12:26:23 pm
Jy gaan beter reg kom by :
Tel no 012 541 5004
Adres 1 Hendrick van Eck st
Het die plek gaan soek op Google Earth. Dis op die draai by hoek van strate Hendrick van Eck en Fairwood.
28 Oct 2019 @ 12:31:43 pm
Dankie, waardeer jou moeite
28 Oct 2019 @ 12:52:08 pm
Ons "boma", basies n ronde plaat wat lekker dik is met voetjies so 20 cm lank met sy bola wat bo-op kom waarin die hout gaan, kamp altyd saam.